Na temelju članka 49. Statuta Općine Kloštar Podravski („Službeni glasnik Koprivničko – križevačke županije“ broj 6/13), općinski načelnik Općine Kloštar Podravski raspisuje

**JAVNI POZIV**

**subvencija edukacije, stručnog osposobljavanja i seminara**

**poljoprivrednih proizvođača s područja Općine Kloštar Podravski**

**I.**

Pozivaju se zainteresirani poljoprivredni proizvođači, poljoprivredne udruge, obrtnici, zadruge i trgovačka društva u djelatnosti poljoprivrede da u skladu s aktivnosti: Subvencija edukacije, stručnog osposobljavanja i seminara poljoprivrednih proizvođača s područja Općine Kloštar Podravski u 2015. godini, podnesu zahtjev za subvencijom.

Za provođenje aktivnosti – Subvencija edukacije, stručnog osposobljavanja i seminara poljoprivrednih proizvođača u osigurana su sredstva u Proračunu Općine Kloštar Podravski za 2015. godinu.

**II.**

**Mjerila i kriteriji kojim moraju udovoljiti podnositelji zahtjeva za subvenciju**

1. Zahtjev mogu podnositi: poljoprivredni proizvođači, poljoprivredne udruge, obrtnici, zadruge i trgovačka društva u djelatnosti poljoprivrede za stečena znanja i vještine prema uvjerenjima, certifikatima, iskaznicama i sličnim dokumentima koje izdaje certificirana obrazovna ustanova. Podnositelji zahtjeva za edukaciju, moraju imati prebivalište na području Općine Kloštar Podravski. Poljoprivredni proizvođači moraju biti upisani u Upisnik obiteljskih poljoprivrednih gospodarstava.
2. Zainteresirani korisnik podnosi zahtjev sa aktima o stjecanju znanja i vještina, također uz zahtjev podnosi račun o izvršenoj uplati edukacije, stručnog osposobljavanja i završenog seminara sa uvjerenjem, certifikatom, iskaznicom ili drugim dokumentom kojim dokazuje da je uspješno završio osposobljavanje u certificiranim ustanovama, te će se nakon sakupljen dokumentacije donijeti zaključak o subvenciji i isplati korisniku na račun.
3. Subvencionirati će se troškovi edukacije, stručnog osposobljavanja i seminara u iznosu od 80,00 kuna po korisniku za troškove obrazovanja, stručnog osposobljavanja i seminara. Korisnici koji su u sustavu PDV-a, isti nije prihvatljiv trošak.
4. Prihvatljivi su troškovi stjecanja znanja i vještina u 2015. godini.

**III.**

**Potrebna dokumentacija koja se prilaže kod podnošenja zahtjeva za subvenciju**

za pravne i fizičke osobe i poljoprivredne udruge:

* obrazac zahtjeva,
* dokaz da je podnositelj zahtjeva upisan u Upisnik poljoprivrednih gospodarstava (preslika Rješenje o upisu),
* preslika certifikata, iskaznice odnosno drugog odgovarajućeg dokumenta o stečenom znanju,
* preslika računa za uslugu,
* preslika žiro – računa/IBAN,
* preslika osobne iskaznice,
* izjava da korisnik nije u sustavu PDV-a,
* podnositelju zahtjeva koji ima dugovanja prema Proračunu Općine Kloštar Podravski neće se odobriti subvencija.

**IV.**

**Način i rokovi podnošenja zahtjeva**

Zahtjev se podnosi do 14. prosinca 2015. godine odnosno do utroška sredstava na propisanom obrascu uz priloženu svu potrebnu dokumentaciju. Zainteresirani zahtjev mogu dobiti u sjedištu Općine Kloštar Podravski, Jedinstvenom upravnom odjelu, Kralja Tomislava 2, 48 362 Kloštar Podravski ili na web stranici: [www.klostarpodravski.hr](http://www.klostarpodravski.hr)

Ispunjeni zahtjevi za subvencioniranje edukacije, stručnog osposobljavanja i seminara za poljoprivredne proizvođače i pripadajuća dokumentacija, dostavljaju se na adresu:

OPĆINA KLOŠTAR PODRAVSKI

KRALJA TOMISLAVA 2

48 362 KLOŠTAR PODRAVSKI

Nepotpuni i nepravovremeni zahtjevi, kao i oni uz koje nije priložena sva potrebna dokumentacija iz točke III. ovog Javnog poziva, neće se razmatrati.

**V.**

Zaključak o isplati subvencije donosi općinski načelnik Općine Kloštar Podravski na osnovu kojeg će Jedinstveni upravni odjel – računovodstvo Općine Kloštar Podravski izvršiti isplatu podnositeljima zahtjeva za subvenciju edukacije, stručnog osposobljavanja i/ili seminara poljoprivrednih proizvođača s područja Općine Kloštar Podravski u 2015. godini.

**VI.**

Javni poziv biti će objavljen na web stranici Općine Kloštar Podravski: [www.klostarpodravski.hr](http://www.klostarpodravski.hr) i na oglasnoj ploči Općine Kloštar Podravski, a sve informacije mogu se dobiti u sjedištu Općine Kloštar Podravski, Kralja Tomislava 2, 48 362 Kloštar Podravski, telefon: 048/816-066 i e-mail: [opcina-klostar-podravski@kc.t-com.hr](mailto:opcina-klostar-podravski@kc.t-com.hr)

OPĆINSKI NAČELNIK

OPĆINE KLOŠTAR PODRAVSKI

KLASA:320-01/15-01/03

URBROJ: 2137/16-15-1

Kloštar Podravski, 5. listopada 2015.

OPĆINSKI NAČELNIK:

Siniša Pavlović